Breyton Paulse

Breyton Paulse (gebore 25 April 1976 in De Keur, Koue Bokkeveld) is 'n Suid-Afrikaanse voormalige rugbyspeler wat van 1999 tot 2007 op vleuel vir die nasionale span, die Springbokke, gespeel het. Hy het 64 toetswedstryde vir Suid-Afrika gespeel en 26 drieë gedruk.

 Vroeë lewe 
In sy jeug het hy, benewens rugby, aan krieket, sokker en atletiek deelgeneem en Boland in die 200m en 400m naellope verteenwoordig. Die boer vir wie sy ouers gewerk het, het sy talent vir rugby raakgesien, en om dit te koester, het hy sy klasgeld betaal om aan die Universiteit Stellenbosch te studeer, wat baie Springbok-rugbyspelers opgelewer het.

 Rugbyloopbaan 
Paulse het byna van die begin van sy rugbyloopbaan af aandag getrek met 'n driekuns van drieë in sy eerste Curriebekerwedstryd in 1996, en het in 1999 sy buiging vir die Springbokke gemaak. In sy eerste verskyning vir die Springbokke teen Italië, het hy 'n driekuns behaal. Nadat hy sy derde drie daardie dag gedruk het, het hy sy kenmerkende flick flack uitgevoer, 'n wawiel gevolg deur 'n terugdraai, wat hy gereeld na besonder-spesiale drieë uitgevoer het.

Aan die einde van die 2000 seisoen het hy die eerste speler van kleur geword wat as Suid-Afrikaanse Rugbyspeler van die Jaar aangewys is, wat 'n seisoen afsluit waarin hy twee drieë gedruk het in die Westelike Provinsie se oorwinning oor Natal in die Curriebeker-eindstryd

Aan die einde van 2006 is Paulse deur die Stormers-franchise gekies as deel van hul span vir die 2007 Super 14 waar hy sy kanse versterk het om weer vir die Springbokke uit te draf.

Hy is gekies vir die span wat by die 2003 Rugbywêreldbeker-eindstryde teenwoordig was, maar is slegs as reserwespeler vir die 2007 Rugbywêreldbeker-eindstryd gekies.

Sy laaste verskyning in die groen en goud was teen Nieu-Seeland in Christchurch in 2007 op die ouderdom van 31.

 Verwysings 

 Eksterne skakels 


Kategorie:Geboortes in 1976
Kategorie:Lewende mense
Kategorie:Stormers rugbyspelers
Kategorie:Springbokrugbyspelers